Diari Oficial de la Generalitat Valenciana


Sumari del DOGV 10795, del 26-02-2025 (2025/2244)

RESOLUCIÓ de 31 de gener de 2025, per la qual es modifica l’autorització del centre privat d’Educació Infantil de primer cicle Cap i Cua, de la localitat de Torrent.
---------------------------------------------------------------------------------------------------------------------------------------------------------------------

### Dades del document

Número de DOGV
:   10076

Data del DOGV
:   26-02-2025

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2025/2244

CVE
:   ZXHI-X-9767-8385

Data del document
:   31-01-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. La titularitat del centre privat d’Educació Infantil de primer cicle Cap i Cua, codi de centre 51426360, de la localitat de Torrent, sol·licita la modificació de l’autorització per canvi d’ús de les seues unitats d’Educació Infantil de primer cicle.

Segon. La Direcció General de Centres i Personal Docent va emetre un informe favorable de data 25 d’abril de 2014, sobre l’adequació de les instal·lacions proposades quant a espais educatius, segons la normativa aplicable, conforme a l’informe favorable del Servici d’Infraestructures de data 17 d’abril de 2014, que va donar origen a l’última autorització definitiva del centre privat d’Educació Infantil de primer cicle Cap i Cua.

Tercer. La titularitat presenta declaració responsable de no haver realitzat obres en el centre des de l’obtenció de l’última autorització definitiva, per la qual cosa la modificació del tram d’edats de les unitats no suposa una alteració de les dimensions dels espais, exceptuades les obres menors de reparació o manteniment.

Fonaments de dret

Primer. L’òrgan competent per a dictar la present resolució és la Conselleria d’Educació, Cultura, Universitats i Ocupació, segons l’article 4 del Decret 166/2024, de 12 de novembre, del Consell, d’aprovació del Reglament orgànic i funcional de la Conselleria d’Educació, Cultura, Universitats i Ocupació. Mitjançant la Resolució de 13 d’abril de 2022, es delega la competència esmentada en la Secretaria Autonòmica d’Educació.

Segon. Vista l’especial configuració dels centres de primer cicle d’Educació Infantil que posseïxen aules versàtils que poden incloure diferents trams d’edat en relació amb el nombre de llocs escolars, i atenent la normativa aplicable per a les sol·licituds de canvi amb caràcter definitiu dels trams d’edat a les aules autoritzades en els centres d’Educació Infantil de primer cicle.

Tercer. La composició ara sol·licitada per tram d’edat, que es pot autoritzar, figura en l’informe del Servici d’Infraestructures que va donar lloc a l’autorització del centre privat d’Educació Infantil de primer cicle Cap i Cua.

Vistos els antecedents de fet i considerats els fonaments de dret,

RESOLC

*Primer*

Modificar l’autorització del següent centre ateses les característiques, ensenyances i capacitat màxima que s’assenyalen a continuació:

Codi del centre: 15443589.

Denominació genèrica del centre: Centre privat d’Educació Infantil de primer cicle.

Denominació específica del centre: Cap i Cua.

Titularitat: Centro de Educación Infantil Cap i Cua, SLL.

Domicili: carrer el Salvador, número 18.

Localitat: Torrent.

Província: València.

Modificació que s’autoritza:

Canvi d’ús de les unitats autoritzades d’Educació Infantil de primer cicle, de manera que el centre queda configurat, íntegrament, amb la següent composició:

7 unitats d’Educació Infantil de primer cicle, distribuïdes així:

– 1 unitat per a alumnat de 0 a 2 anys, amb 8 llocs escolars.

– 3 unitats per a alumnat d’1-2 anys, amb 13 llocs escolars cada una.

– 3 unitats per a alumnat d’1-3 anys, amb 15 llocs escolars cada una.

*Segon*

Esta resolució tindrà efectes acadèmics a partir de l’inici del curs escolar 2025-2026.

Esta resolució donarà lloc a les inscripcions corresponents en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició haurà d’interposar-se davant de l’òrgan que ha dictat l’acte, en el termini d’un mes a comptar de l’endemà de la notificació de l’acte.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la notificació de l’acte.

Per a les persones interessades que no siguen objecte de notificació, els terminis començaran a comptar de l’endemà de la publicació de l’acte en el *Diari Oficial de la Generalitat Valenciana*.

  

València, 31 de gener de 2025

(p. d. R 13.04.2022; DOGV 9328, 29.04.2022)

Daniel McEvoy Bravo

Secretari autonòmic d’Educació